隠世蛋包飯連飲品 ( 7.5/10 ) $35住港島嘅應該無人未聽過呢間，無餐牌嘅士多，而家熱潮過左，無人排隊係爽嘅！蛋包飯上咖哩汁，甜甜地好開胃。外層蛋包有濃濃蛋香，唔會煮得過老過乾，保留大量蛋汁。入面並唔係一般嘅白飯，而係豉油飯，煮得乾爽，煙煙靱靱有咬口，調味方面做得幾好色，有淡淡豉油香而唔會過鹹。入面有雞柳粒，肉質結實彈牙，同飯一齊食口感豐富！食完飲杯凍檸茶少甜就好滿足！注意:蛋包飯只限12-2pm供應！華記士多 (西灣河)西灣河筲箕灣道48號地下3B號